AOT ใจป้ำ! แจกโบนัส 7.75 เท่า รับรายได้สูงเป็นประวัติการณ์
AOT ใจป้ำ! แจกโบนัส 7.75 เท่า รับรายได้สูงเป็นประวัติการณ์
26 ต.ค. 2561

ผู้สื่อข่าวรายงานว่า บริษัท ท่าอากาศยานไทย จำกัด (มหาชน) หรือ AOT แจ้งว่าที่ประชุมคณะกรรมการบริษัท เมื่อวันที่ 24 ต.ค.ที่ผ่านมา มีมติอนุมัติให้จ่ายโบนัสพนักงานในปีงบประมาณ 2561 ในอัตรา 7.75 เท่า เพิ่มขึ้นจากปีก่อนที่อยู่ในอัตรา 7.5 เท่า เนื่องจากสามารถทำรายได้สูงเป็นประวัติการณ์ จากปริมาณผู้โดยสารและปริมาณเที่ยวบินที่เข้ามาใช้บริการในท่าอากาศยานทั้ง 6 แห่งของ AOT เพิ่มสูงขึ้น
ทั้งนี้ คาดว่ารายได้ของบริษัทจะเติบโตกว่า 10% เมื่อเทียบกับปีก่อน โดยปี 2560 บริษัทมีรายได้อยู่ที่ 56,744.27 ล้านบาท กำไร 20,683.60 ล้านบาท ขณะที่ในไตรมาส 3 ปี 2561 บริษัทมีรายได้อยู่ที่ 46,935.69 ล้านบาท และทำกำไรไปแล้ว 19,923.44 ล้านบาท